ជ្រូក ហាមចូល

Basilio Gimo

ជាយូរលង់មកហើយ ក្រុមសត្វមានស្នែងបានសម្រេចចិត្តធ្វើពិធីជប់លៀងនៅលើកំពូលភ្នំ។ ពួកគេហៅតែសត្វដែលមានស្នែងមកចូលរួមទេ។ គ្មានសត្វផ្សេងទៀតទេ។

នៅពេលជ្រូកបានឮពីការជប់លៀងនោះ វាបានគិតថា «ខ្ញុំគ្មានស្នែងទេ។ តើខ្ញុំគួរធ្វើម៉េចទៅ?»

នៅថ្ងៃបន្ទាប់ វាបានគិតឃើញគំនិតមួយ។ វាបានយកស្នែងមកបិទជាប់នឹងក្បាលវាដោយក្រមួន!

ពិតជាបានផលមែន ហើយជ្រូកយល់ថា ខ្លួនឯងឆ្លាតណាស់ នៅពេលដែលគេអនុញ្ញាតឱ្យចូលក្នុងពិធីជប់លៀងនោះ។ បញ្ហាគឺ ពិធីជប់លៀងនោះធ្វើឡើងនៅកន្លែងដែលជិតព្រះអាទិត្យ។

នៅពេលដែលថ្ងៃក្តៅខ្លាំង ក្រមួនបានរលាយ។ ស្នែងរបស់ជ្រូកក៏បានធ្លាក់ចុះមក។​ សត្វដែលមានស្នែងទាំងអស់តក់ស្លុត។ ពួកគេបានសួរ ៖ «តើសត្វគ្មានស្នែងនោះជាអ្នកណា? ហេតុអ្វីបានជាវាមកទីនេះ?»

ស្តេចសត្វបានបញ្ជា ៖ «ចាប់លើកជ្រូកនោះឡើង ហើយបោះវាទៅក្រោមទៅ!»។ ពួកគេបានចាប់ជ្រូក ហើយបោះវាចុះទៅក្រោម។

គួរឱ្យអាណិតជ្រូកណាស់! នៅពេលវាធ្លាក់ ច្រមុះរបស់វាបានបុកនឹងដី ដែលធ្វើឱ្យច្រមុះសំប៉ែតចូលគ្នា។

ចាប់តាំងពីពេលនោះមក សត្វជ្រូកក៏មានច្រមុះសំប៉ែតមកដល់សព្វថ្ងៃនេះ។

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story No Pigs Allowed, author: Basilio Gimo . illustrator: Little Zebra Books, Laura Libertore. Published by African Storybook Project, http://www.africanstorybook.org/ © African Storybook Project. Released under CC BY 3.0.

This work is a modified version of the original story. © The Asia Foundation, 2018. Some rights reserved. Released under CC BY 3.0.

For full terms of use and attribution, http://creativecommons.org/licenses/by/3.0/